CELEX: 62019CN0092
Language: et
Date: 2019-02-05 00:00:00
Title: kohtuasi C-92/19: Eelotsusetaotlus, mille on esitanud Consiglio di Stato (Itaalia) 5. veebruaril 2019 — Burgo Group SpA versus Gestore dei Servizi Energetici SpA — GSE

27.5.2019   
            
            
               ET
            
            
               Euroopa Liidu Teataja
            
            
               C 182/9
            
         
      Eelotsusetaotlus, mille on esitanud Consiglio di Stato (Itaalia) 5. veebruaril 2019 — Burgo Group SpA versus Gestore dei Servizi Energetici SpA — GSE
      (kohtuasi C-92/19)
      (2019/C 182/11)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellant: Burgo Group SpA
      
         Vastustaja apellatsioonimenetluses: Gestore dei Servizi Energetici SpA — GSE
      
         Eelotsuse küsimused
      
      
                  1.
               
               
                  Kas direktiiviga 2004/8/EÜ (1) (eelkõige selle artikliga 12) on vastuolus see, kui tõlgendada seadusandliku dekreedi nr 20/2007 artikleid 3 ja 6 nii, et selle alusel võidakse tunnustada seadusandliku dekreedis nr 79/1999 ette nähtud soodustuste (eelkõige soodustuste, mis on ette nähtud artiklis 11 ja Autorità per l’energia elettrica ed il gas (elektrienergia- ja gaasiamet) 19. märtsi 2002. aasta otsuses nr 42/02, millega eespool nimetatud sätet rakendati) saamise õigust ka mittetõhusate elektrienergia- ja soojuse koostootmisjaamade puhul ja seda ka pärast 31. detsembrit 2010?
               
            
                  2.
               
               
                  Kas ELTL artikliga 107 on vastuolus see, kui tõlgendada seadusandliku dekreedi nr 20/2007 artikleid 3 ja 6 eelnevas küsimuses a nimetatud tähenduses, kuna nii tõlgendatuna võivad need sätted ette näha „riigiabi“ ja seega olla vastuolus vaba konkurentsi põhimõttega?
               
            
                  3.
               
               
                  Küsimustes a ja b esitatut silmas pidades ja arvestades apellandi poolt otsesõnu märgitut: Kas liidu õiguses ette nähtud võrdsuse ja diskrimineerimiskeelu põhimõttega on kooskõlas liikmesriigi õigusnormid, mis lubavad jätkuda ka mittetõhusa elektrienergia- ja soojuse koostootmise toetuskavadel 31. detsembrini 2015; see võib olla Itaalia õiguse tõlgendus 3. märtsi 2011. aasta seadusandliku dekreedi nr 28 artikli 25 lõike 11 punkti c alapunkti 1 alusel, millega tühistatakse seadusandliku dekreedi nr 79/1999 artikli 11 eespool nimetatud sätted alates 1. jaanuarist 2016 või nüüd alates 19. juulist 2014 (vastavalt 4. juuli 2014. aasta seadusandliku dekreedi nr 102 artikli 10 lõikele 15)?
               
            
         (1)  Euroopa Parlamendi ja nõukogu 11. veebruari 2004. aasta direktiiv 2004/8/EÜ soojus- ja elektrienergia koostootmise stimuleerimiseks siseturu kasuliku soojuse nõudluse alusel, millega muudetakse direktiivi 92/42/EMÜ (ELT 2004, L 52, lk 50; ELT eriväljaanne 12/03, lk 3).